MP banki er metinn á milli 1,5 til þrjá milljarða króna eða sem nemur 0,3 til 0,6 sinnum eigið fé hans . Eigið féð nam í lok síðasta árs rúmum fimm milljörðum króna . Fram kemur í netritinu Kjarnanum í dag að miðað við verðmatið á bankanum sé ólíklegt að hluthafar bankans sem lögðu honum til eigið féð muni endurheimta það að fullu við sölu á bankanum . Í Kjarnanum segir að nokkrir hluthafar bankans hafi sóst eftir því að undanförnu að selja hluti sína í bankanum . Í ritinu er m.a. fjallað um óformlegar sameiningarviðræður MP banka við Virðingu sem hafa staðið yfir frá í sumar . Þar segir að mismunandi hugmyndir séu uppi um verðmatið á MP banka . Hluthafar bankans vilja að það sé hærra metið en hluthafar Virðingar að það verði metið minna . Í sumar var opið svonefnt gagnaherbergi þar sem fjárfestar gátu kynnt sér gögn um innviði MP banka með fjárfestingu í huga . Eins og fram kom í uppgjöri MP banka sem birt var í dag þá nam tap hans á fyrstu sex mánuðum ársins 159 milljónum króna . Það var talsvert betri afkoma en á seinni hluta síðasta árs þegar það nam tæpum einum milljarði króna . Helstu hluthafar MP banka eru félagið Manastur Holding BV , sem er í eigu Joseph C . Lewis . Það átti í janúar 9,99% hlut í bankanum . Þar á eftir kom félagið Títan B , félag í eigu Skúla Mogensen , með 9,91% hlut . Þá á Lífeyrissjóður verzlunarmanna 9,74% hlut í MP banka , Linley Limited , sem Rowland-fjölskyldan á , er með 9,54% hlut og félagið Mizar ehf , sem Guðmundur Jónsson , kenndur við Sjólaskip , á . Aðrir á lista yfir 10 stærstu hluthafa MP banka eru Fjárfestingarsjóðurinn Norðurljós , Tryggingamiðstöðin , Eignasafn Seðlabanka Íslands , Klakki og félagið MP Canada Iceland Ventures Inc .